**Мұғалімнің аты-жөні: Амантаева Фарида Керимбиевна**

**Лауазымы: Қазақ тілі мен әдебиеті пәнінің мұғалімі**

**Жұмыс орны: Приозерск қаласының №2 жалпы орта білім беретін мектебі**

**Сынып: 6**

**Сабақтың тақырыбы: Септіктерді қайталау.**

**«Қазақстанның болашағы-қазақ тілінде».**

**Сабақтың мақсаты:**

1. **Білімділік**: зат есімнің септелуі бойынша оқушылардың алған білімдерін пысықтау.

2. **Дамытушылық**: оқушылардың ой-өрісін дамыта отырып, септік жалғауларын, жалғану заңдылықтарын, атқаратын қызметін қайталау, сұрақ қойғызу. Компьютермен жұмыс істеу дағдыларын жетілдіру.

3. **Тәрбиелік**: тілге, елге, туған жерге деген сүйіспеншілікке тәрбиелеу. Қазақ тілінің мәртебесін көтеру, сауаттылыққа баулу.

**Сабақтың типі**: өткенді қайталау.

**Сабақтың әдісі**: практикалық, іздендіру, жазу, сөйлесу, сұрақ-жауап, жекеше, дифференциалдық.

**Сабақтың жарақтандырылуы:** компьютер, интерактивті тақта, күнтізбелік кестелер, карточкалар.

**Сабақтың барысы:**

1. **Ұйымдастыру:** а)оқушыларды түгендеу;

ә) оқушылардың сабаққа дайындығын тексеру;

б) сабақтың тақырыбы және мақсатымен таныстыру.

2. **Сабаққа кіріспе:** Қазақ тілі, оның жағдайы туралы әңгімелесу.

Ұлт белгісі: 1) тілі; 2) жері; 3) тарихы; 4) діні; 5) салт-дәстүр.

Тіл болмаса, ұлт болмайды.

Қазақ: Қазақстанда тұрамыз. Жер-қазақтікі. Тіліміз: қазақ тілі.

1. Қазақ тілі -қай халықтың ана тілі? (қазақтардың ана тілі?)
2. Қазақ тілінің жағдайы неге қиын? (қазақтар орысша сөйлейді)
3. Қазақ тіліне кім зәру? (қазақтар)
4. Қазақ тілін қалай сақтаймыз? (қазақша сөйлеу керек)
5. Қазақ тілінде кім сөйлеу керек? (ең алдымен,қазақтар)
6. Қазақ тілінен не аламыз? (ата-баба қалдырған рухани байлық, қазына, тарих, мәдениет)
7. Қазақ тілімен бірге дамитын кім? (жас ұрпақ)

Жас ұрпақ дегеніміз кім? Біз, жастар, оқушылар, 6-сынып оқушылары.

Сендердің қолдарыңда керемет күш бар: қазақ тілінің тағдыры сендердің қолдарыңда. Егер сендер қазақша сөйлесеңдер - қазақ тілі өседі, егер сөйлемесеңдер - қазақ тілі өледі. Сонда біз ата-бабамыз қалдырған тілді өлтіреміз бе? Жоқ. Қазақстанның болашағы - қазақ тілінде.

Қалай күшті боламыз? Оқысақ қана. Күш-білімде. Олай болса, бүгінгі сабағымызда біз септік бойынша өткен материалды қайталаймыз.

**Оқушылар септіктерге сипаттама береді.**

* Қазақ тілінде неше септік бар?
* Септік жалғаулары дегеніміз не?
* Септік жалғауларының қызметі қандай?
* Септеу неше топқа бөлінеді?
* Тәуелдік жалғаулардың септікке не қатысы бар?
* Жай септеу дегеніміз не?
* Тәуелді септеу дегеніміз не?

**«Ғаламтордағы хатпен» жұмыс**

**Кеше біз Интернеттен қазақша үйреніп жүрген бір баланың хатын тауып алдық. Соны оқып көрелік. Қателері болса, түзетейік, үндестік заңына сәйкестігін тексерейік, дәлелдейік.**

Мен Қазақстанде тұрамын. Мен алтынші сыныпте оқимын. Мен қазақша үйренып жүрмын. Қазақ тілі кабинетында компьютердар бар. Мен сабақте Арманбен отырамын. Мен тапсырмані компьютерда орындаймын. Мен кеше Сашапен Ардақға бардым. Ол бізга қазақ тілінді үйретеды.

|  |  |
| --- | --- |
| Мен Қазақстанде тұрамын. Мен алтынші сыныпте оқимын. Мен қазақша үйренып жүрмын. Қазақ тілі кабинетында компьютердар бар. Мен сабақте Арманбен отырамын. Мен тапсырмані компьютерда орындаймын. Мен кеше Сашапен Ардақға бардым. Ол бізга қазақ тілінді үйретеды. | Мен Қазақстанда тұрамын. Мен алтыншы сыныпта оқимын. Мен қазақша үйреніп жүрмін. Қазақ тілі кабинетінде компьютерлер бар. Мен сабақта Арманмен отырамын. Мен тапсырманы компьютерде орындаймын. Мен кеше Сашамен Ардаққа бардым. Ол бізге қазақ тілін үйретеді. |

**Терме диктант.** Септік жалғауы бар сөздерді теріп жазып, септіктерді анықтау.

**Өздік жұмыс.** Әр балаға сөз беріледі, оқушылар септеп жазады, 2 оқушы тақтада орындайды. Берілген сөздерді тәуелдеп, тәуелденген сөздерді септейді.

Қазақстан, Отан, тәуелсіздік, тіл, тарих, мектеп, ата-баба, әке, ана, бауыр, дос, мұғалім, болашақ, қазақ, оқушы, қала, ауыл, кітап, дәптер, бала, бота, жылқы.

«Қазақстан» сөзін септеу. Жай септеу.

А.с. не? Қазақстан

І.с. ненің? Қазақстан+**ның**

Б.с. неге? қайда? Қазақстан+**ға**

Т.с. нені? Қазақстан+**ды**

Ж.с. неде? қайда? Қазақстан+**да**

Ш.с. неден? қайдан? Қазақстан+**нан**

К.с. немен? Қазақстан+**мен**

«Қазақстан» сөзін тәуелдеу.

І жақ Менің Қазақстан+**ым**

ІІ жақ Сенің Қазақстан+**ың**

Сіздің Қазақстан+**ыңыз**

І жақ Оның Қазақстан+**ы**

«Менің Қазақстан+ым» сөз тіркесін септеу. Тәуелді септеу.

А.с. Менің Қазақстан+**ым**

І.с. Менің Қазақстан+**ым+ның**

Б.с. Менің Қазақстан+**ым+а**

Т.с. Менің Қазақстан+**ым+ды**

Ж.с . Менің Қазақстан+**ым+да**

Ш.с. Менің Қазақстан+**ым+нан**

К.с. Менің Қазақстан+**ым+мен**

**Сөздерді септікке дұрыс орналастыр.**

Атау септік Ілік септік Барыс септік Табыс септік

Жатыс септік Шығыс септік Көмектес септік

Текемет , көмірдің , суға, ұшақты , далада, жаңбырдан, алаша, балғаның , дүкенге, кітапты, қыста, аспаннан, арамен, театрға, шеңберді, оқушымен, отпен, сабақты, қайыңның.

**Өзін-өзі бақылап, бағалау** ( тест сұрақтарына жауап беру )

**1.Әке"сөзі қай септікте тұрғанын тап**

А) А.с. С) Б. с.

В) І.с. Д) Ж. с.

**2.Ілік септігінде тұрған сөзді белгіле**

А) Оқушы С) оқушының

В) Оқушыға Д) оқушыға

**3.Барыс септігінің сұрағын белгіле**

А) кімге?неге?қайда? С) кімге? кімді? нені?

В) кімдерге?кімді?нені? Д) кіммен? немен?

**4.Табыс септігінің жалғауын белгіле**

А) -ны,-ні,-қы,-кі,-ғы,-гі В) -ны,-ні,-ды,-ді,-ты,-ті

С) -ны,-ні,-шы,-ші,-ды,-ді Д) –нан,-нен, -дан,-ден, -тан, -тен

**5.Жатыс септігінде тұрған сөзді белгіле**

А) көктемде С) мектеппен

В) далаға Д) мектептен

**6. Шығыс септігінде тұрған сөзді табыңыз**

А) Сабаққа В) Сабақты

С) Сабақтан Д) Сабақпен

**7.Көмектес септігінің сұрақтарын тап**

А) кімде?неде? С) кімнен?неден?

В) кімге ? неге ? Д) кіммен? немен ?

1. **Берілген сөйлемдерді қазақ тіліне аударып жазыңыз.**

А). Я живу в Республике Казахстан. Живу в городе Приозерск. Я учусь в шестом классе. Мой старший и младший брат учатся в школе.

Б) У тебя есть друзья? Вы в школу приехали на автобусе? Мы пришли в класс вместе.

В) Я люблю свою землю. Мой день рождения осенью. Сегодня сколько уроков будет? Наш город очень красивый.

**Блиц-турнир**

Сен нешінші сыныпта оқисың? Сабақта сен кіммен отырасың? Сыныпта не бар? Сен немен жазасың? Сен кеше кімге бардың? Сен мектепке нешеде келдің?

Мен алтыншы сыныпта (ж.с.) оқимын. Мен сабақта(ж.с.) Арманмен (к.с.) отырамын. Сыныпта (ж.с.) парта, үстел бар. Мен қаламмен (к.с.) жазамын. Мен кеше Арайға (б.с.) бардым. Мен мектепке (б.с.) сегізде (ж.с.) келдім.

**Бағалау**

**Сабақты қорытындылау:**

Септік жалғауын меңгерген баланың дағдысы ұштала түседі, тілі шұбарланбайды, сөйлеу кезінде септік жалғауын дұрыс қолданады. Сөздік қорымызды молайтып, байланыстырып сөйлеуге дағдылануымыз керек. Ана тілімізді шұбарламай сөйлейік. Ана тіліміз - қазақ тіліміз мемлекет болашағы.